ai4bharat/Pralekha huggingface dataset:
|
சமூக நிதி மற்றும் அதிகாரமளித்தல் அமைச்சகம்
|
மாற்றுத் திறனாளிகளின் நலனுக்கு ஒருங்கிணைந்த முயற்சிகள் தேவை: திரு. தாவர்சந்த் கெலாட்
“கவனிப்பு, மறுவாழ்வு மற்றும் ஆராய்ச்சியில் உலகின் சிறந்த நடைமுறைகள் அடிப்படையில் உடல் மற்றும் மனரீதியில் பாதிக்கப்பட்டோர் பற்றிய தேசியப் பயிலரங்கை” மத்திய சமூகநீதி மற்றும் அதிகாரமளித்தல் துறை அமைச்சர் திரு. தாவர்சந்த் கெலாட் இன்று  இங்கு  தொடங்கி வைத்தார். மாற்றுத் திறனாளிகளுக்கு அதிகாரமளித்தல் துறை, சமூகநீதி மற்றும் அதிகாரமளித்தல் அமைச்சகம் ஏற்பாடு செய்திருந்த இந்தப் பயிலரங்கை சென்னையில் உள்ள பலவகை இயலாமையுடன் உள்ள நபர்களுக்கு அதிகாரமளிப்பதற்கான தேசிய நிறுவனம் நடத்தியது.
தொடக்கவுரையாற்றிய திரு. கெலாட், 2016-ஆம் ஆண்டின் குறைபாடுடைய நபர்களுக்கான உரிமைச் சட்டத்தின்கீழ், 21-வகை குறைபாடுகள் தொடர்பான கவனிப்பு, மறுவாழ்வு, ஆராய்ச்சி ஆகியவற்றில் உலக அளவிலான சிறந்த நடைமுறைகளை மேம்படுத்துவதற்கு இந்தப் பயிலரங்கம் ஏற்பாடு செய்யப்பட்டுள்ளது என்றார்.
சுகாதாரம், கல்வி, சமூகப் பாதுகாப்பு, தொழில், போக்குவரத்து, வீட்டுவசதி போன்ற பல்வேறு பிரிவுகள் மற்றும் அரசு, சமூக நிறுவனங்கள் மாற்றுத் திறனாளிகளின் அமைப்புகள், தனியார் துறை, மாற்றுத் திறனாளிகளின் உறவினர்கள் மற்றும் அவர்களின் குடும்பத்தினரை ஈடுபடுத்துவதாக, சிறந்த நடைமுறைகளின் செயல்பாடுகள் அமைய வேண்டும் என்று அமைச்சர் கூறினார். குறைபாடுகளை ஆரம்பத்திலேயே கண்டறிதல், ஆரம்பத்திலேயே தலையிடுதல், கல்வி, திறன் வளர்ப்பு, வேலைவாய்ப்பு, வீட்டிலும், சமூகத்திலும் சமமாக வாழ்தல் போன்றவை தற்போது சவால்களாக உள்ளதன என்றும், இந்தியா போன்ற வளரும் நாட்டில் இவற்றை எதிர்கொள்ளும்வகையில், செயல்பாடுகள் இருப்பது அவசியம் என்றும் அமைச்சர் கூறினார். 2016-ஆம் ஆண்டின் குறைபாடுடைய நபர்களுக்கான உரிமைச் சட்டத்தின்கீழ், அனைவருக்கும் அடிப்படை வசதிகள் அறிவியல்பூர்வமான அணுகுமுறைகள் சமமான சேவைகள் ஆகியவை மிகவும் முக்கியமானது என்றும் அவர் குறிப்பிட்டார்.
இந்தியாவில் குறிப்பாக, குறைபாடு உடையவர்களுக்கான உரிமைச் சட்டத்தில் புதிதாக சேர்க்கப்பட்டுள்ள 14 பிரிவினருக்கு அதிகாரமளிக்க உலக அளவிலான சிறந்த நடைமுறைகளை ஒரே சீராக அமல்படுத்த இந்தப் பயிலரங்கின் முடிவுகள் பகிர்ந்து கொள்ளப்படும்.
சுகாதாரம் மற்றும் குடும்ப நலத்துறை அமைச்சகம்
பொது ஆய்வு இயக்கத்தின் 11-வது அறிக்கையை திரு.அஸ்வினி குமார் சவ்பே வெளியிட்டார்
தேசிய சுகாதார இயக்கத்தின் 11-வது பொது ஆய்வறிக்கையை சுகாதாரம் மற்றும் குடும்ப நலத்துறை இணையமைச்சர் திரு. அஸ்வினி குமார் சவ்பே இன்று  வெளியிட்டார். இதற்கான நிகழ்ச்சியில் உரையாற்றிய திரு. சவ்பே, 2013-க்கு பின் சாதனை அளவாக எம்எம்ஆர்  இந்தியாவில் 22 சதவீதம் குறைந்திருப்பதாக பதிவாகி உள்ளது என்றார். இதற்கு முந்தைய எஸ்ஆர்எஸ்  சுற்றுக்களின்படி எம்எம்ஆர் குறைந்திருப்பதை முந்தைய காலங்களோடு ஒப்பிடும் போது இதுவே அதிகபட்சமாகும் என்றும் அவர் கூறினார். 2011-2013-ல் இந்தியாவில் 167 ஆக இருந்த பேறுக் காலத்தில் தாய் மரண விகிதம் 2014-16-ல் 130 ஆக குறைந்துள்ளது. சுகாதார அமைச்சரின் பணிகளும் மாநிலங்களின் கூட்டு முயற்சிகளுமே இதற்கு காரணமாகும். இந்த சாதனையை எட்டுவதற்கு இணைந்து செயல்பட்ட மாநிலங்கள் மற்றும் சம்பந்தப்பட்ட அனைவருக்கும் பாராட்டுத் தெரிவிப்பதாகவும் திரு. சவ்பே கூறினார்.
(Visitor Counter : 88
சுகாதாரம் மற்றும் குடும்ப நலத்துறை அமைச்சகம்
அனல் மற்றும் அனல் காற்றால் ஏற்படக் கூடிய நோய்களால்பாதிக்கப்பட்டுள்ள 7 மாநிலங்களில் சுகாதார முன்னெச்சரிக்கை நடவடிக்கைகள் குறித்துடாக்டர் மன்சுக் மாண்டவியா ஆய்வு செய்தார்
அனல் மற்றும் அனல் காற்றால் ஏற்படக் கூடிய நோய்களால் பாதிக்கப்பட்டுள்ள 7 மாநிலங்களில் சுகாதார முன்னெச்சரிக்கை நடவடிக்கைகள் குறித்து டாக்டர் மன்சுக் மாண்டவியா ஆய்வு செய்தார். காணொலிக் காட்சி வாயிலாக நடைபெற்ற இக்கூட்டத்தில் உத்தரப்பிரதேசம், பீகார், ஒடிசா, ஜார்க்கண்ட், ஆந்திரப்பிரதேசம், சத்தீஷ்கர், தெலங்கானா மாநிலங்களின் சுகாதார அமைச்சர்கள், பேரிடர் மேலாண்மை அமைச்சர்கள், முதன்மை செயலாளர்கள், கூடுதல் தலைமைச் செயலாளர்கள் ஆகியோர் கலந்து கொண்டு கடும் வெப்ப அலையின் நிலையைக் குறித்து எடுத்துரைத்தனர். அப்போது பேசிய டாக்டர் மன்சுக் மாண்டவியா, மத்திய மாநில அரசுகள் ஒருங்கிணைந்து செயல்படுவதன் மூலம் அனல் காற்றால் ஏற்படும் இறப்புகளை தவிர்ப்பதை உறுதி செய்ய முடியும் என்று தெரிவித்தார்.
மாநிலங்கள் தங்களது கருத்துக்கள், சிறந்த அனுபவ நடைமுறைகள் ஆகியவற்றை பகிர்ந்து கொள்வதன் மூலம் வெப்பத்தால் ஏற்படும் நோய்களைக் கட்டுப்படுத்த முடியும் என்று கூறினார். இது தொடர்பான எச்சரிக்கைகளை உரிய நேரத்தில் மக்களுக்கு அளிக்க வேண்டும் என்று வெப்ப அலையின் கடும் தாக்கத்தைத் தவிர்ப்பதற்கான தடுப்பு முன்னெச்சரிக்கை நடவடிக்கைகளை உறுதி செய்ய வேண்டும் என்றும் அவர் குறிப்பிட்டார்.
----
SM/IR/KPG/KRS
(Visitor Counter : 66
குடியரசுத் துணைத் தலைவர் செயலகம்
2வது உலக இந்து மாநாட்டில் பங்கேற்க குடியரசுத் துணைத் தலைவர் அமெரிக்காவுக்கு இரண்டு நாள் பயணம்
செப்டம்பர் 8 மற்றும் 9 ஆகிய தேதிகளில் அமெரிக்காவில் சுற்றுப்பயணம் மேற்கொள்ளும் குடியரசு துணைத் தலைவர் திரு. எம். வெங்கையா நாயுடு இன்று புறப்பட்டார். கடந்த 1893ம் ஆண்டு சிகாகோவில் நடைபெற்ற சர்வமத மாநாட்டில் சுவாமி விவேகானந்தர் உரையாற்றியதன் 125 ஆண்டைக் குறிக்கும் வகையில் அங்கு நடைபெறும் இரண்டாவது உலக இந்து மாநாட்டில் அவர் உரையாற்றுகிறார்.
செப்டம்பர் 8ம் தேதி சிகாகோ சென்றடையும் குடியரசு துணைத் தலைவர் அன்றைய தினமே அமெரிக்கவின் 14 தெலுங்கு அமைப்புகள் சிகாகோவின் சமூக கிறிஸ்தவ தேவாலயத்தில் ஏற்பாடு செய்துள்ள மாநாட்டில் பங்கேற்கிறார். அமெரிக்காவின் பல்வேறு பகுதிகளில் இருந்தும் வெளிநாட்டு வாழ் இந்தியர்கள் இந்த நிகழ்ச்சியில் பங்கேற்கினறனர்.
செப்டம்பர் 9ம் தேதி காலை 10.30 மணிக்கு குடியரசு துணைத் தலைவர் உலக இந்து மாநாட்டின் ஏற்பாட்டாளர்களை சந்திக்கிறார். 11 மணிக்கு அவர் இந்த மாநாட்டில் பங்கேற்கும் இதர பல்வேறு நாடுகளின் தலைவர்களை சந்திக்கிறார்.
அன்றைய தினம் மாலையில் இந்திய வம்சாவளியினர் ஏற்பாடு செய்துள்ள நிகழ்ச்சி ஒன்றில் குடியரசு துணைத் தலைவர் உரையாற்றுகிறார்.
செப்டம்பர் 11ம் தேதி குடியரசு துணைத் தலைவர் இந்தியா திரும்புகிறார்.
நிதி அமைச்சகம்
சர்வதேச செலவாணி நிதியம்-உலக வங்கி ஆண்டுக் கூட்டங்கள் 2023-ல் கலந்து கொள்வதற்காக மத்திய நிதி அமைச்சர் திருமதி நிர்மலா சீதாராமன் நாளை மொராக்கோவின் மராகேச் நகருக்கு அரசு முறைப் பயணம் மேற்கொள்கிறார்
மத்திய நிதி மற்றும் கார்ப்பரேட் விவகாரங்கள் துறை அமைச்சர் திருமதி நிர்மலா சீதாராமன் 10.10.2023 முதல் மொராக்கோவின் மராகேச் நகருக்கு உத்தியோகபூர்வ பயணம் மேற்கொள்கிறார்.
இந்த பயணத்தின் போது, திருமதி நிர்மலா சீதாராமன் உலக வங்கி குழு  மற்றும் சர்வதேச செலாவணி நிதியத்தின்  வருடாந்திர கூட்டங்களில் பங்கேற்கிறார்.
இந்த வருடாந்திர கூட்டங்களில் உலகெங்கிலும் இருந்து நிதி அமைச்சர்கள் மற்றும் மத்திய வங்கியாளர்கள் கலந்து கொள்வார்கள். வழக்கமாக அக்டோபரில் நடைபெறும் வருடாந்திர கூட்டங்கள் வாஷிங்டன் டி.சி.யில் தொடர்ந்து இரண்டு ஆண்டுகளுக்கும், மூன்றாவது ஆண்டில் மற்றொரு உறுப்பு நாட்டிலும் நடத்தப்படுவது வழக்கம்.
வருடாந்திர கூட்டங்களுக்கான இந்திய தூதுக்குழுவுக்கு மத்திய நிதி மற்றும் கார்ப்பரேட் விவகாரங்களுக்கான அமைச்சர் தலைமை தாங்குவார். இதில் நிதி அமைச்சகம் மற்றும் இந்திய ரிசர்வ் வங்கியின் அதிகாரிகள் இடம்பெற்றிருப்பார்கள்.
நான்காவது ஜி 20 நிதி அமைச்சர்கள் மற்றும் மத்திய வங்கி ஆளுநர்கள்  கூட்டத்திற்கு நிதியமைச்சர் திருமதி சீதாராமன் மற்றும் இந்திய ரிசர்வ் வங்கி  ஆளுநர் திரு சக்திகாந்த தாஸ் ஆகியோர் தலைமை தாங்குவார்கள்.
நான்காவது ஜி 20 நிதி அமைச்சர்கள் மற்றும் மத்திய வங்கி ஆளுநர்கள் கூட்டம் இரண்டு அமர்வுகளைக் கொண்டிருக்கும்:-
- 21 -ஆம் நூற்றாண்டின் பகிரப்பட்ட சவால்களை எதிர்கொள்ள பலதரப்பு அபிவிருத்தி வங்கிகளை  பலப்படுத்துதல்
- உலகளாவிய பொருளாதாரம் மற்றும் கிரிப்டோ சொத்துக்கள் நிர்வாகம்
என்ற இரண்டு அமர்வுகள் அதில் இடம்பெறும்.
'ஒரே பூமி', 'ஒரே குடும்பம்' மற்றும் 'ஒரே எதிர்காலம்' என்ற இந்தியாவின் ஜி 20 தலைமைத்துவ கருப்பொருளின் கீழ், 2023 செப்டம்பரில் புதுதில்லியில் நடைபெற்ற உச்சிமாநாட்டின் போது மேற்கொள்ளப்பட்ட நிதி வழிமுறைகளின் கீழ் அடையப்பட்ட முக்கிய விளைவுகள் குறித்து விவாதங்கள் தொடர்ந்து மேற்கொள்ளப்படும்.
குடியரசுத் துணைத் தலைவர் செயலகம்
மாற்றுத்திறனாளிகளுக்கு வேலை வாய்ப்பு தர தனியார் நிறுவனங்கள் முன்வர வேண்டும்: குடியரசு துணைத் தலைவர் வேண்டுகோள்
மாற்றுத்திறனாளிகளுக்கு வேலை வாய்ப்பு தர தனியார் நிறுவனங்கள் முன்வர வேண்டும் என குடியரசுத் துணைத் தலைவர் திரு எம். வெங்கையா நாயுடு வேண்டுகோள் விடுத்துள்ளார்.
ஆந்திர பிரதேசம் நெல்லூரில், மாற்றுத்திறனாளிகளின் திறன் மேம்பாடு மற்றும் மறுவாழ்வுக்கான மையத்தின்  ஊழியர்கள் மற்றும் பயிற்சியாளர்களுடன் இன்று கலந்துரையாடிய குடியரசுத் துணைத் தலைவர் திரு எம்.வெங்கையா நாயுடு கூறியதாவது:
மாற்றுத்திறனாளிகளுக்கு சாதகமான சூழலை ஏற்படுத்தினால், அவர்களால் எந்த துறையிலும் சிறந்து விளங்க முடியும். டோக்கியோவில் நடந்த பாராலிம்பிக் போட்டியில், நமது மாற்றுத்திறனாளி விளையாட்டு வீரர்கள் வெளிப்படுத்திய உறுதி மற்றும் கடின உழைப்பு கோடிக்கணக்கான ஊழியர்களை ஊக்குவித்தது. மன உறுதி மூலம், எந்தவித குறைபாட்டையும் மிஞ்ச முடியும் என்பதை அவர்கள் நிரூபித்துள்ளனர்.
மாற்றுத்திறனாளிகளின் தடையற்ற பயணத்துக்கு, அவர்களுக்கு உகந்த பொது கட்டமைப்பை உருவாக்க வேண்டும். திறன்மேம்பாட்டு பயிற்சி மூலம் மாற்றுத்திறனாளிகளை மேம்படுத்தும் சிஆர்சி-யின் பணி பாராட்டத்தக்கது. மாற்றுத்திறனாளிகளுக்கு வேலைவாய்ப்பு அளிக்க தனியார் துறை முன்வர வேண்டும்.
இவ்வாறு குடியரசுத் துணைத் தலைவர் திரு. வெங்கையா நாயுடு பேசினார்.
இந்நிகழ்ச்சியில் மாற்றுத்திறனாளிளுக்கு உதவி பொருட்களையும் குடியரசுத் துணைத் தலைவர் வழங்கினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1771414
புவி அறிவியல் அமைச்சகம்
வங்காள விரிகுடாவின் தென்கிழக்கில் ஆழ்ந்த காற்றழுத்தத் தாழ்வு மண்டலம். அது மேலும் வலுவடைந்து சூறாவளி புயலாக உருவெடுக்கக் கூடும். மேற்கு வங்கம் மற்றும் வடக்கு ஒடிசா கடற்கரைப் பகுதிகளில் சூறாவளிக்கு முந்தைய கண்காணிப்பு
இந்திய வானிலை ஆய்வுத்துறையின் சூறாவளி எச்சரிக்கைப் பிரிவு இன்று கூறியுள்ளதாவது:
வங்காள விரிகுடாவின் தென்கிழக்குப் பகுதியிலிருந்த, குறைந்த காற்றழுத்தத் தாழ்வுமண்டலம் மேலும் வலுவடைந்து, வங்காள விரிகுடாவின் தென்கிழக்குப் பகுதியில் ஆழ்ந்த காற்றழுத்தத் தாழ்வு மண்டலமாக உருவாகியுள்ளது. இன்று  காலை ஐந்தரை மணிக்கு அட்சரேகை 10.4°வடக்கு மற்றும் தீர்க்கரேகை 87.0°டிகிரி கிழக்கில், பாராதீப்பிற்குத்  தெற்கே சுமார் 1100 கிலோ மீட்டர் தொலைவிலும்; திகாவுக்கு  தெற்கே 1250 கிலோமீட்டர் தொலைவிலும்; கெப்புபராவிற்கு  தெற்கு-தென்மேற்கு திசையில் 1330 கிலோ மீட்டர் தொலைவிலும் மையம் கொண்டுள்ளது.
இது விரைவாக மேலும் வலுவடைந்து இன்று மாலையோ சூறாவளிப் அல்லது அடுத்த 24 மணி நேரத்திலோ கடும் சூறாவளிப் புயலாக உருவெடுக்கக் கூடும். 2020, மே17 வரையிலும் முதலில், வடக்கு வடமேற்கு முகமாக நகர்ந்து, மீண்டும் வங்காள விரிகுடாவில் வடமேற்கு திசையில் வடக்கு வடகிழக்கு முகமாகத் திரும்பி, 2020, மே18 முதல் 20 வரை மேற்கு வங்கக் கடற்கரை நோக்கி நகரக் கூடும்.
ஒடிசா கடற்கரைப் பகுதிகளில் மே 18 மாலை முதல் ஆங்காங்கே சில இடங்களில் மிதமானது முதல் பலத்த மழை வரை பெய்யக்கூடும். 2020, மே19 அன்று ஒரு சில இடங்களில் பலத்த மற்றும் மிக பலத்த மழை பெய்யக்கூடும். 2020, மே 20 அன்று வடக்கு ஒடிசா கடற்கரைப் பகுதிகளில் ஆங்காங்கே பலத்த மழை பெய்யக்கூடும்.
கங்கை நதி பாயும் மேற்குவங்கப்பகுதிகளில் 2020, மே19 அன்று ஓரிரு இடங்களில் லேசானது முதல், மிதமான, வெகு பலத்த மழை வரை பெய்யக்கூடும். 2020, மே 20 அன்று சிற்சில பகுதிகளில் ஆங்காங்கே வெகு பலத்த மழை பெய்யக்கூடும்.
(Visitor Counter : 154
பிரதமர் அலுவலகம்
ஐதராபாதின் போய்குடாவில் சோகமான தீ விபத்தில் உயிரிழந்தோருக்குப் பிரதமர் இரங்கல் தெரிவித்துள்ளார்; பலியானோரின் குடும்பத்திற்கு பிரதமர் தேசிய நிவாரண நிதியிலிருந்து கருணைத் தொகைக்கு ஒப்புதல் வழங்கியுள்ளார்
ஐதராபாதின் போய்குடாவில் சோகமான தீ விபத்தில் உயிரிழந்தோருக்குப் பிரதமர் திரு.நரேந்திர மோடி ஆழ்ந்த இரங்கல் தெரிவித்துள்ளார்.
விபத்தில் பலியானோரின் குடும்பத்திற்கு பிரதமரின் தேசிய நிவாரண நிதியிலிருந்து ரூ.2லட்சம் கருணைத் தொகை வழங்கவும் பிரதமர் ஒப்புதல் அளித்துள்ளார்.
தொடர்ச்சியான டுவிட்டர்களில் பிரதமர் அலுவலகம் கூறியிருப்பதாவது;
“ஐதராபாதின் போய்குடாவின் சோகமான தீ விபத்தின் காரணமாக உயிரிழப்பு ஏற்பட்டிருப்பது வேதனை அளிக்கிறது. இந்த சோகமான தருணத்தில் பாதிக்கப்பட்ட குடும்பங்களுக்கு எனது இரங்கல். உயிரிழந்தோரின் குடும்பத்தினருக்கு பிரதமரின் தேசிய நிவாரண நிதியிலிருந்து தலா ரூ.2 லட்சம் கருணைத் தொகை வழங்கப்படும்: PM @narendramodi"
பிரதமர் அலுவலகம்
திரு பாலாசாகேப் தாக்கரேவின் பிறந்தநாளை முன்னிட்டு பிரதமர் அவரை நினைவுகூர்ந்துள்ளார்
திரு பாலாசாகேப் தாக்கரேவின் பிறந்தநாளை முன்னிட்டு பிரதமர் திரு நரேந்திர மோடி அவரை நினைவுகூர்ந்துள்ளார்.
ட்விட்டர் பதிவில் அவர் கூறியிருப்பதாவது:
“திரு பாலாசாகேப் தாக்கரே அவர்களின் பிறந்தநாளன்று அன்னாரை நினைவுகூர்கிறேன். அவருடனான எனது பல்வேறு கலந்துரையாடல்களை நான் எப்போதும் நினைவில் வைத்திருக்கிறேன். மதிநுட்பம் மற்றும் நகைச்சுவை உணர்வை அவர் பெற்றிருந்தார். தமது வாழ்நாளை பொது நலனுக்காக அவர் அர்ப்பணித்தார்.”
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 124.96 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 99,763
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.29 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.35 சதவீதம்; 2020 மார்ச் மாதத்திற்குப் பின், இது மிக அதிக அளவு.
கடந்த 24 மணி நேரத்தில் 8,548 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,40,37,054 என அதிகரித்துள்ளது.
கடந்த 24 மணி நேரத்தில் 9,765 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.89, இது கடந்த 59 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.85 ஆகும். இது கடந்த 18 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 64.35 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777077
பெண்கள் மற்றும் குழந்தை நலன் அமைச்சகம்
போஷன் அபியானில் உரிய நேரத்தில் தலையீடு, தீவிரமான கண்காணிப்பு ஆகியற்றின் மூலம் சேவையை வலுப்படுத்தவும், ஊட்டச்சத்தை மேம்படுத்தவும் சிறப்பாக வடிவமைக்கப்பட்டுள்ள மென்பொருள் உதவுகிறது
ஊட்டச்சத்து விளைவுகளுக்காக நிகழ் நேரத்தில் கண்காணிப்பதற்கும், அதேபோல் சேவை அளிக்கும் முறையை வலுப்படுத்துவதற்கும் ஐசிடிஎஸ்-சிஏஎஸ்  சிறப்பாக வடிவமைக்கப்பட்டுள்ளது. வரவிருக்கும் போஷன் அபியான் டெக்-தான் பற்றி மகளிர் மற்றும் குழந்தைகள் நலத்துறை செயலாளர் திரு. ராகேஷ் ஸ்ரீவத்சவா செய்தியாளர்களிடம விவரித்தார். உரிய நேர தலையீடு, தீவிரமான கண்காணிப்பு ஆகியவற்றின் மூலம் ஊட்டச்சத்து விளைவுகளை மேம்படுத்துவதற்காகவும், தகவல் அடிப்படையிலான முடிவுகளை மேற்கொள்வதற்குமான கருவியாக இது இருக்கும் என்று அவர் கூறினார்.
புதுதில்லியில் உள்ள வெளிநாடு வாழ் இந்தியர் மையத்தில் 2018, ஜூன் 28 அன்று பிரதமரின் முழுமையான சத்துணவு பற்றிய திட்டத்திற்கான – - டெக்-தான் எனப்படும் வழிகாட்டுத் தொழில்நுட்ப பங்களிப்பு தொடர்பான ஒருநாள் கருத்தரங்கை மத்திய மகளிர் மற்றும் குழந்தைகள் நல அமைச்சகம் ஏற்பாடு செய்துள்ளது.
ஊட்டச்சத்து தொடர்பான மக்கள் இயக்கத்திற்கு ஒரு முன் முயற்சியாகவும், பயனாளிகளை சென்றடைவதற்கும், பழக்க, வழக்கத்தில் தீவிரமான மாற்றத்தைக் கொண்டு வருவதற்கும், கருத்துக்களை பரிமாறிக் கொள்வதற்கும் ஒத்துழைப்புக்கான வழிவகைகளைக் கண்டறிவதற்கும், பங்கேற்பாளர்களுக்கு தொழில்நுட்ப உதவி கிடைப்பதற்குமான சூழலை உருவாக்க இந்த கருத்தரங்கிற்கு ஏற்பாடு செய்யப்பட்டிருப்பதாக மகளிர் மற்றும் குழந்தைகள் நலத்துறை செயலாளர் தெரிவித்தார்.
=============
(Visitor Counter : 124
நுகர்வோர் நலன், உணவு மற்றும் பொது விநியோகம் அமைச்சகம்
2022-23 ராபி பருவத்தில், 187.86 லட்சம் மெட்ரின் டன் கோதுமை கொள்முதல் செய்யப்பட்டது
(மத்தியத் தொகுப்பின்கீழ், 2022-23 ராபி சந்தைப்படுத்தல் பருவத்தில், சீராக நடைபெறுகிறது. 26.06.2022 வரை 187.86 லட்சம் மெட்ரின் டன் அளவுக்கு கோதுமை கொள்முதல் செய்யப்பட்டுள்ளது. இதன் மூலம், சுமார் 17.85 லட்சம் விவசாயிகள் பயனடைந்துள்ளனர். அவர்களுக்கு குறைந்தபட்ச ஆதார விலையாக ரூ.37,852.88 கோடி கொடுக்கப்பட்டுள்ளது.
பஞ்சாப் மாநிலத்திலிருந்து 96 லட்சத்து 46 ஆயிரத்து 954 மெட்ரிக் டன் கோதுமை கொள்முதல் செய்யப்பட்டுள்ளது. இதன் மூலம் 7 லட்சத்து 98 ஆயிரத்து 851 விவசாயிகள் பயனடைந்துள்ளனர். 19438.61 கோடி ரூபாய் குறைந்தபட்ச ஆதார விலையாக கொடுக்கப்பட்டுள்ளது. ஹரியானா மாநிலத்திலிருந்து 41 லட்சத்து 81 ஆயிரத்து 151 மெட்ரின் டன் கோதுமை கொள்முதல் செய்யப்பட்டுள்ளது. இதன் மூலம், 3 லட்சத்து 10 ஆயிரத்து 966 விவசாயிகளுக்கு, 8425.02 கோடி ரூபாய் குறைந்தபட்ச ஆதார விலையாக கொடுக்கப்பட்டுள்ளது. உத்தரப்பிரதேசத்திலிருந்து 3 லட்சத்து 33 ஆயிரத்து 697 மெட்ரிக் டன் கோதுமை கொள்முதல் செய்யப்பட்டதன் மூலம் 80 ஆயிரத்து 709 விவசாயிகள் பயன் பெற்றுள்ளனர். அவர்களுக்கு 672.40 கோடி ரூபாய் குறைந்தபட்ச ஆதார விலை வழங்கப்பட்டுள்ளது. மத்தியப்பிரதேச மாநிலத்திலிருந்து 46 லட்சத்து2 ஆயிரத்து 796 மெட்ரிக் டன் கோதுமை கொள்முதல் செய்யப்பட்டுள்ளது. இதன் மூலம், 5 லட்சத்து 91 ஆயிரத்து 93 விவசாயிகளுக்கு குறைந்தபட்ச ஆதார விலையாக 9274.63 கோடி ரூபாய் கொடுக்கப்பட்டுள்ளது.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1837298
பாதுகாப்பு அமைச்சகம்
ராணுவ தின அணிவகுப்பு
ராணுவ தின அணிவகுப்பு, ஜனவரி 15-ஆம் தேதி கரியப்பா ராணுவ மைதானத்தில் நடைபெறும். குடியரசு தினம், பாசறை திரும்புவதற்கான முரசறையை முன்னிட்டு ஜனவரி 23-ஆம் தேதி ஊடக சந்திப்பு நடைபெறும். இந்த சந்திப்பிற்கான இடம் பின்னர் அறிவிக்கப்படும்.
விருப்பமுள்ள ஊடகவியலாளர்கள், பாதுகாப்பு காரணங்களுக்காக கீழ்கண்ட விவரங்களை ஜனவரி 5ஆம் தேதிக்குள் armydayparade2021[at]gmail[dot]com என்ற மின்னஞ்சலுக்கு அனுப்ப வேண்டும்.
• முழு பெயர்
• பி ஐ பி/ அடையாள அட்டை எண்
• ஸ்கேன் செய்யப்பட்ட அடையாள அட்டை
• ஊடகத்தின் பெயர்
• விண்ணப்பதாரரின் புகைப்படம்
• விண்ணப்பிப்பது: ராணுவ தின அணிவகுப்பு/ ஊடக சந்திப்பு/ இரண்டும்
கூடுதல் தகவல்களுக்கு 011-23019659 என்ற தொலைபேசி எண்ணைத் தொடர்பு கொள்ளலாம். ஜனவரி 5-ஆம் தேதிக்குப் பிறகு வரும் விண்ணப்பங்கள் ஏற்றுக் கொள்ளப்படாது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://www.pib.gov.in/PressReleasePage.aspx?PRID=1685530
------
(Visitor Counter : 151
பாதுகாப்பு அமைச்சகம்
இந்திய கடற்படை மற்றும் இந்திய கடல்சார் பல்கலைக்கழகம் தொழில்நுட்ப ஒத்துழைப்பை நோக்கி முன்னேறுகின்றன
இந்திய கடற்படைக்கும் இந்திய கடல்சார் பல்கலைக்கழகத்துக்கும் இடையே தொழில்நுட்ப ஒத்துழைப்புக்கான புரிந்துணர்வு ஒப்பந்தம் 02 ஜூன் 23 அன்று புதுதில்லியில் கையெழுத்தானது. பயிற்சி, கூட்டு ஆராய்ச்சி மற்றும் மேம்பாடு, கூட்டுப் படிப்புகள், சிறப்பு மையம் , ஐஎன்எஸ் சிவாஜி, லோனாவாலா மற்றும் இந்திய கடல்சார் பல்கலைக்கழகம் ஆகியவற்றின் குழுக்களின் கள அளவிலான சிக்கல்களைத் தீர்ப்பது போன்ற துறைகளில் ஒத்துழைப்பதற்கான செயல்முறையை உள்ளடக்கியதாக இந்த புரிந்துணர்வு ஒப்பந்தம் அமைந்துள்ளது.
இந்தப் புரிந்துணர்வு ஒப்பந்தத்தில் மெட்டீரியல் பிரிவின் தலைவர் வைஸ் அட்மிரல் சந்தீப் நைதானி மற்றும் இந்திய கடல்சார் பல்கலைக்கழக துணைவேந்தர் டாக்டர் மாலினி வி ஷங்கர், ஐஏஎஸ்  ஆகியோர் கையெழுத்திட்டனர்.
குடியரசுத் துணைத் தலைவர் செயலகம்
நமது வளமான மொழியியல் மற்றும் கலாச்சார பாரம்பரியத்தை வளர்க்கவும், பாதுகாக்கவும் வேண்டும்: குடியரசுத் துணைத் தலைவர் வலியுறுத்தல்
நமது வளமான மொழியியல் மற்றும் கலாச்சார பாரம்பரியத்தை வளர்க்கவும், பாதுகாக்கவும் வேண்டும் என குடியரசுத் துணைத் தலைவர் திரு எம். வெங்கையா நாயுடு கூறியுள்ளார்.
அமெரிக்காவில் உள்ள வங்கூரி அறக்கட்டளை இதர தெலுங்கு அமைப்புகளுடன் இணைந்து, 7வது உலக தெலுங்கு இலக்கிய மாநாட்டை கடந்தாண்டு அக்டோபரில் நடத்தியது. இதை அடிப்படையாகக் கொண்டு வெளியிடப்பட்ட ‘7வது ப்ரபஞ்ச ஸாஹிதி ஸதஸ்ஸு சபா விசேஷ ஸஞ்சிகா’ என்ற புத்தகத்தை குடியரசுத் துணைத் தலைவர் திரு எம். வெங்கையா நாயுடு காணொலி காட்சி மூலம் வெளியிட்டார். இந்நிகழ்ச்சியில் அவர் பேசியதாவது:
நமது வளமான கலாச்சார மற்றும் மொழியியல் பாரம்பரியத்தை நாம் பாதுகாக்க வேண்டும். இதற்காக நாம் தனித்தனியாகவும், கூட்டாகவும், முயற்சிகள் மேற்கொள்ள வேண்டும். இந்த புத்தகத்தை பிரபல பாடகர் எஸ்.பி.பாலசுப்பிரமணியத்துக்கு அர்பணித்ததற்காக, இதன் ஆசிரியர்களுக்கு பாராட்டுக்கள். நமது வளமான கலாச்சார பாராம்பரியத்தை வளர்க்க இன்னும் அதிக முயற்சிகள் மேற்கொள்ள வேண்டும். கடந்த 27 ஆண்டுகளாக தெலுங்கு மொழி மாநாட்டை வங்கூரி அறக்கட்டளை நடத்துவது பாராட்டத்தக்கது. வளர்ந்துவரும் இணையதளம் மற்றும் டிஜிட்டல் தொழில்நுட்பங்கள், நமது மொழிகளை பாதுகாப்பதற்கும் மற்றும் வளர்ப்பதற்கும் புதிய வாய்ப்புகளை வழங்கியுள்ளது. இந்த தொழில்நுட்பங்களை பயனுள்ள வகையில் பயன்படுத்த வேண்டும். நமது மொழியை நாம் மறக்கும் நாளில், நமது கலாச்சாரமும் மறையும். நமது பழங்கால இலக்கியங்களை இளைஞர்களுக்கு கற்றுக் கொடுக்க வேண்டும்.
பாரம்பரிய வார்த்தைகளை அனைவரையும் அறிய வைக்க வேண்டும். தற்போது பயன்படுத்தும் வார்த்தைகளைத் திறம்பட பயன்படுத்த வேண்டும். மாறும் நடைமுறைக்கு ஏற்ப புதிய தெலுங்கு வார்த்தைகளை உருவாக்க வேண்டும்.
இவ்வாறு திரு. வெங்கையா நாயுடு பேசினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1766167
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 57.61 கோடி கொவிட் தடுப்பூசிகள் போடப்பட்டுள்ளன.
கடந்த 24 மணி நேரத்தில் 34,457 பேர் புதிதாகப் பாதிக்கப்பட்டுள்ளனர்.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.12%. இது, கடந்த 2020, மார்ச் மாதத்திற்குப் பிறகு மிகவும் குறைவான எண்ணிக்கையாகும்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,61,340 ஆக உள்ளது. 151 நாட்களுக்குப் பிறகு இந்த எண்ணிக்கை சரிந்துள்ளது.
குணமடைந்தவர்களின் விழுக்காடு 97.54% ஆக உயர்வு. இது, மார்ச், 2020க்குப் பிறகு மிக அதிகமான விகிதம்.
கடந்த 24 மணி நேரத்தில் 36,347 பேர் குணமடைந்துள்ளனர். இதுவரை மொத்தம் 3,15,97,982 பேர் குணமடைந்துள்ளனர்.
வாராந்திர தொற்று உறுதி விழுக்காடு  57 நாட்களாக 3%க்கும் குறைவாக உள்ளது.
தினசரி தொற்று உறுதி வீதம்  26 நாட்களாக 3%க்கும் கீழ் பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 50.45 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1747738
-----
(
சுகாதாரம் மற்றும் குடும்ப நலத்துறை அமைச்சகம்
உலக சுகாதார நிறுவன நிர்வாக வாரியத்தின் 5-வது சிறப்பு கூட்டத்துக்கு டாக்டர்.ஹர்ஷ் வர்தன் தலைமை தாங்கினார்
கொரோனா தொற்றிலிருந்து வெளியேறுவதற்கான ஒரே வழி, ஒட்டு மொத்த உலகத்துக்கும் பொதுவான சிகிச்சை, நோயறிதல் ஆய்வு மற்றும் தடுப்பூசிகள் மட்டுமே ”: உலக சுகாதார நிறுவன கூட்டத்தில் டாக்டர் ஹர்ஷ் வர்தன் பேச்சு
உலக சுகாதார நிறுவன செயல் வாரியத்தின் 5வது சிறப்பு கூட்டத்துக்கு, மத்திய சுகாதாரத்துறை அமைச்சர் டாக்டர் ஹர்ஷ் வர்தன் காணொலி காட்சி மூலம் தலைமை தாங்கினார். இதில் கண்காணிப்பு பங்குதாரர்கள் மற்றும் உலக சுகாதார நிறுவன தலைமையக அதிகாரிகள் ஆகியோர் கலந்து கொண்டனர்.
கொவிட்-19-க்கு எதிரான நடவடிக்கைக்கு, உலக சுகாதார சங்கத்தின்  73-வது கூட்டத்தில் நிறைவேற்றப்பட்ட 73.1 தீர்மானத்தின் விதிமுறைகளை முழுமையாக அமல்படுத்துவது குறித்து இந்த கூட்டத்தில் கவனம் செலுத்தப்பட்டது.
‘கொவிட்-19-க்கு எதிரான நடவடிக்கை’ என்ற தலைப்பிலான டபிள் எச் ஏ என்ற தீர்மானத்துக்கு 130 நாடுகள் ஆதரவு அளித்தன . இந்த தீர்மானம், தொற்றுநோயைக் கட்டுப்படுத்துவதற்கான முயற்சிகளை தீவிரப்படுத்தவும், வைரஸை எதிர்த்துப் போராடுவதற்கான அனைத்து அத்தியாவசிய சுகாதார தொழில்நுட்பங்கள் மற்றும் தயாரிப்புகளுக்கு, சமமான அணுகல் மற்றும் நியாயமான விநியோகத்திற்கும் அழைப்பு விடுக்கிறது.
இந்த கூட்டத்தில் கலந்து கொண்டவர்களை டாக்டர் ஹர்ஷ் வர்தன் வரவேற்றார். கொரோனா தொற்றால் உலகம் முழுவதும் பலியானவர்களுக்கு அவர் தனது ஆழ்ந்த இரங்கலை தெரிவித்தார். கொரோனாவை எதிர்த்து போராடும் பணியில், தன்னலமின்றி தொடர்ந்து பாடுபடும் முன்னணி பணியாளர்களுக்கு அவர் நன்றி தெரிவித்தார்.
கொரோனா ஏற்படுத்திய உலகளாவிய நெருக்கடியை நினைவு கூர்ந்த டாக்டர் ஹர்ஷ் வர்தன், ‘‘இன்று நாம் அனைவரும் மெய்நிகர் கூட்டம் மூலம் சந்திக்க வேண்டிய கட்டாயம் ஏற்பட்டுள்ளது. இந்த அபாயத்தை எதிர்கொள்ள அரசுகள், தொழில் நிறுவனங்கள், மக்கள் சேவை அமைப்புகள் செலவு செய்ய வேண்டும். மேலும், இதற்கான தீர்வுகள் எங்கு ஏற்பட்டாலும், அது அனைவருக்கும் கிடைக்கும் விதித்தில் இருக்க வேண்டும்’’ என்றார்.
அவர் மேலும் கூறுகையில், ‘‘ பேரிடர் அபாயத்தை குறைப்பது மற்றும் மேலாண்மைக்கு உறுதி அளிக்க, விரைவான மற்றும் வெளிப்படையான அடையாளம் காணல், மற்றும் அபாயம் பற்றிய தகவல் தொடர்பு, சுகாதார அமைப்புகளில் முதலீட்டை பராமரிப்பது, பல துறை ஒத்துழைப்பை வலுப்புடுத்துவது, ஆராய்ச்சி மற்றும் மேம்பாட்டு நடவடிக்கைகளை துரிதப்படுத்துவது , விவேகமான ஆதாரங்கள் அடிப்படையில் திட்டங்களை அமல்படுத்துவது போன்றவை தேவை’’ என குறிப்பிட்டார்.
இது தொடர்பாக, உலக சுகாதார நிறுவனத்தின் உறுப்பினர்கள், உலக சமுதாயத்தினருடன் திறம்பட பணியாற்றி, பொது சுகாதார கடமைகளை ஆற்ற வேண்டும் என டாக்டர் ஹர்ஷ் வர்தன் வலியுறுத்தினார்.
‘‘ தற்போதைய தொற்று போன்ற அனைத்து சவால்கள், பகிரப்பட்ட நடவடிக்கையை கோருகின்றன. ஏனென்றால் பகிரப்பட்ட இந்த அச்சுறுத்தல்களுக்கு, பகிரப்பட்ட நடவடிக்கை தேவை. இந்த பகிரப்பட்ட பொறுப்புதான், உலக சுகாதார நிறுவன கூட்டணியின் தத்துவம்’’ என டாக்டர் ஹர்ஷ் வர்தன் கூறினார்.
கொவிட்-19-க்கு எதிரான நடவடிக்கையில், உலக சுகாதார நிறுவனத்திடம் இருந்து கற்று கொண்ட அனுபவங்கள் மற்றும் பாடங்களை மறு ஆய்வு செய்ய, தற்போதுள்ள வழிமுறைகளை பயன்படுத்துவது பற்றியும், விரிவான மதிப்பீடு செய்வது பற்றியும், உறுப்பு நாடுகளுடன் ஆலோசிக்க வேண்டும் என டாக்டர் ஹர்ஷ் வர்தன் வலியுறுத்தினார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1661847
(Visitor Counter : 152